Kristijonas Bartoševičius

Kristijonas Bartoševičius (g. 1987 m. rugpjūčio 23 d.) – Lietuvos politikas, pedagogas, aktorius.Kristijonas Bartoševičius , Kas yra kas Lietuvoje 20/21

 Biografija 

2006 m. baigė Vilniaus J. Basanavičiaus vidurinę mokyklą, 2006–2010 m. studijavo ISM Vadybos ir ekonomikos universitete, kur įgijo ekonomikos bakalauro laipsnį, 2017–2018 m. Lietuvos edukologijos universitete įgijo pedagogo kvalifikaciją.

VšĮ Vilniaus džiazo klube dirbo mokytoju (2011–2020 m.), dirbo ekonomikos mokytoju Kauno Jono Jablonskio gimnazijoje (2019–2020 m.), mokė ekonomikos KTU gimnazijoje (2018–2020 m.), Kauno Veršvų gimnazijoje ekonomikos mokytoju (2018–2019 m.). Dirbo Lietuvos chorų sąjungoje, vienas Lietuvos dainų šventės organizatorių (2014 m.). 2012–2020 m. – berniukų ir jaunuolių choras „Ąžuoliukas“, direktorius. 2015–2020 m. dirbo Lietuvos aklųjų ir silpnaregių sąjungoje radijo laidos vedėju.Kristijonas Bartoševičius, LR Seimas

2010–2020 m. vaidino televizijos laidoje „Dviračio žinios“ (fiktyvios firmos „Mėslita“ direktorius),„Mėslitos“ direktorių sukūręs K.Bartoševičius kasdienybėje nemėgsta juokauti, lrytas.lt vaidino filmuose „Vilko dantų karoliai“ (rež. Algimantas Puipa, 1997 m.)., „Gautas iškvietimas“ (2016 m.), „12 kėdžių“ (2016 m.).Kristijonas Bartosevicius, IMDB 2011–2016 m. organizavo kasmetines Verslaus jaunimo stovyklas.

2020–2023 m. Seimo narys.

Mama Judita tarptaut. džiazo muzikos festivalio „Vilnius Mama Jazz“ vadovė.

 Teistumas 
2023 m. sausio 20 d. generalinė prokurorė Nida Grunskienė susitikime su Seimo pirmininke Viktorija Čmilyte-Nielsen aptarė klausimą dėl neeilinės Seimo sesijos ir pateikė nuasmenintus kaltinimus apie vieną iš Seimo narių. Tos pačios dienos vakare K. Bartoševičius, būdamas komandiruotėje Čilėje, Vyriausiajai rinkimų komisijai išsiuntė prašymą dėl Seimo mandato atsisakymo. 

2023 m. sausio 23 d. viešai paskelbė apie savo sprendimą trauktis iš Seimo nario pareigų dėl asmeninių priežasčių. Po kelių valandų generalinė prokurorė Nida Grunskienė kreipėsi į Seimo pirmininkę Viktoriją Čmilytę-Nielsen dėl K. Bartoševičiaus neliečiamybės panaikinimo ir paskelbė jam kaltinimus bei pradėjo ikiteisminį tyrimą dėl nepilnamečių ir mažamečių seksualinio prievartavimo ir jaunesnio negu šešiolikos metų asmens tvirkinimo.K. Bartoševičius įtariamas dėl lytinės prievartos prieš nepilnametį asmenį, prokuratūra prašo naikinti neliečiamybę, Verslo žinios Sausio 24 d. Vyriausiosios rinkimų komisijos vienbalsiu sprendimu, neteko parlamentaro mandato. 2023 m. kovo 10 d. vietoje K. Bartoševičiaus Seimo nariu tapo buvęs krašto apsaugos viceministras Vilius Semeška (TS-LKD).https://www.delfi.lt/news/daily/lithuania/seimo-nariu-gretas-papildes-semeska-esu-pasiruoses-sunkiam-darbui-ir-dideliam-kruviui.d?id=92762705

2023 m. vasario 1 d. paskelbta, kad K. Bartoševičiui pareikšti oficialūs įtarimai. Nukentėjusiais pripažinti 4 asmenys, nusikalstamų veikų padarymo metu buvę mažamečiais arba nepilnamečiais. Tą pačią dieną įvyko K. Bartoševičius apklausa.

2025 m. liepos 10 d. Panevėžio apygardos teismas paskelbė nuosprendį, kuriuo pripažino K. Bartoševičių kaltu pagal Lietuvos Respublikos baudžiamojo kodekso 150 straipsnio 3 ir 4 dalį (nepilnamečio ir mažamečio seksualinis prievartavimas), 138 straipsnio 2 dalies pirmąjį punktą (nesunkus sveikatos sutrikdymas) ir 153 straipsnio 1 dalį (jaunesnio nei 16 metų asmens tvirkinimas). K. Bartoševičiui skirta 7 metų laisvės atėmimo bausmė.

 Šaltiniai 

Kategorija:Seimo nariai
Kategorija:Lietuvos pedagogai
Kategorija:Lietuvos aktoriai